Na osnovu člana 6 stav 1 tačka 9, a u vezi sa čl. 76 stav 2, 77 stav 7, 80 stav 1, 81 stav 11, 87 stav 2, 89 stav 6 i 90 Zakona o vazdušnom saobraćaju („Službeni list CG“, broj 30/12, 30/17 i 82/20), uz prethodnu saglasnost Ministarstva kapitalnih investicija, Agencija za civilno vazduhoplovstvo donijela je

**Pravilnik o izmjenama i dopunama** **Pravilnika o kontinuiranoj plovidbenosti vazduhoplova i** **vazduhoplovnih proizvoda, djelova i uređaja i o odobravanju organizacija i osoblja koji obavljaju ove poslove**

Član 1

U Pravilniku o kontinuiranoj plovidbenosti vazduhoplova i vazduhoplovnih proizvoda, djelova i uređaja i o odobravanju organizacija i osoblja koji obavljaju ove poslove („Službeni list CG“, br. 57/15, 69/15, 32/19, 108/20, 33/21, 116/21 i 10/22) u članu 2 u stavu 1 poslije riječi „ Sprovedbena Regulativa Komisije (EU) 2020/​270 od 25. februara 2020. godine o izmjenama Regulative (EU) br. 1321/​2014 u pogledu prelaznih mjera za organizacije uključene u kontinuiranu plovidbenost za opšte vazduhoplovstvo i obezbjeđivanje kontinuirane plovidbenosti, kao i ispravci predmetne regulative “ stavlja se zapeta i veznik „i“ se briše, a na kraju stava tačka se zamjenjuje zapetom i dodaju se riječi „Sprovedbena regulativa Komisije (EU) 2021/700 оd 26. marta 2021. godine o izmjenama i ispravkama Regulative (EU) br. 1321/2014 u pogledu podataka za održavanje i ugradnje određenih komponenti vazduhoplova tokom održavanja i Sprovedbena regulativa Komisije (EU) 2021/1963 od 8. novembra 2021. godine o izmjeni i dopuni Regulative (EU) br. 1321/2014 u pogledu sistema za upravljanje sigurnošću u organizacijama za održavanje i ispravci te Regulative.“.

Poslije stava 9 dodaju se dva nova stava koji glase:

„(10) Sprovedbena regulativa Komisije (EU) 2021/700 data je u Prilogu 9, koji je sastavni dio ovog pravilnika.

(11) Sprovedbena regulativa Komisije (EU) 2021/1963 data je u Prilogu 10, koji je sastavni dio ovog pravilnika.“.

Član 2

U članu 4 riječi „Priloga 1-8" i riječi „Priloga 1-7“ zamjenjuju se riječima „Priloga 1-10".

**Član 3**

U čl. 2, 3 i 4 i prilozima 1-6 riječ „uredba” u različitom padežu zamjenjuje se riječju „regulativa” u odgovarajućem padežu.

U prilozima 1-6 riječ „aneks” u različitom padežu zamjenjuje se riječju „prilog” u odgovarajućem padežu, osim kada se odnosi na anekse Konvencije o međunarodnom civilnom vazduhoplovstvu (Čikaška konencija).

Član 4

Poslije Priloga 8, dodaju se Prilog 9 i Prilog 10, kao prilozi ovog pravilnika.

U članu 1 Priloga 8 i tač. 5, 6 i 8 Priloga I Priloga 8 ovog pravilnika rok važenja odobrenja i uvjerenja organizacija, kao i rok za otklanjanje neusaglašenosti, koji je utvrđen do 24. marta 2022. godine, utvrđuje se do 24. marta 2023. godine.

**Član 5**

Ovaj pravilnik stupa na snagu osmog dana od dana objavljivanja u „Službenom listu Crne Gore“.

Odredbe člana 1 tač. 2, 3 i 4 Priloga 8 ovog pravilnika primjenjivaće se od 18. maja 2023. godine.

Odredbe člana 1 Priloga 9 ovog pravilnika i odredbe Priloga I, osim tač. 2 i 4, odredbe Priloga II i odredbe Priloga IV Priloga 9 ovog pravilnika, primjenjivaće se od 02. decembra 2022. godine.

**DIREKTOR**

**Zoran Maksimović**

Broj:

Podgorica,